PATVIRTINTA
Šilutės rajono savivaldybės
tarybos 2023 m.            d.
sprendimu Nr. T1-

SVEIKATOS PRIEŽIŪROS ĮSTAIGŲ, TEIKIANČIŲ SVEIKATOS CENTRUI PRISKIRIAMAS SVEIKATOS PRIEŽIŪROS PASLAUGAS ŠILUTĖS RAJONO SAVIVALDYBĖJE, BENDRADARBIAVIMO SUTARTIS

2023 m.                          d. Nr. 
Šilutė

I SKYRIUS
BENDROSIOS NUOSTATOS

Šilutės rajono savivaldybės visuomenės sveikatos biuras, buveinės adresas K. Kalinausko g. 10, LT-99130 Šilutė, juridinio asmens kodas 301791595, atstovaujamas direktorės Kristinos Surplės, veikiančios pagal įstaigos nuostatus (toliau – VSB),
Viešoji įstaiga Šilutės ligoninė, adresas Rusnės g. 1, LT-99185 Šilutė, juridinio asmens kodas 277329430, atstovaujama vyriausiojo gydytojo Algio Starkaus, veikiančio pagal įstaigos įstatus (toliau – ASPĮ 1),
Viešoji įstaiga Šilutės pirminės sveikatos priežiūros centras, adresas Rusnės g. 1,     LT-99185 Šilutė, juridinio asmens kodas 177329059, atstovaujamas direktorės Linos Stanišauskienės, veikiančios pagal įstaigos įstatus (toliau – ASPĮ 2),
UAB Medicinos centras „Puriena“, adresas Gluosnių g. 4, LT-99116 Šilutė, juridinio asmens kodas 177009874, atstovaujamas direktoriaus Giedriaus Benkunsko, veikiančio pagal įstaigos (toliau – ASPĮ 3),
UAB „Sveikatos darna“, adresas Rusnės g. 6, LT-99185 Šilutė, juridinio asmens kodas 177416336, atstovaujama direktoriaus Kęstučio Vaičiūno, veikiančio pagal įstaigos įstatus  (toliau – ASPĮ 4),
UAB „Švėkšnos ambulatorija“, adresas Liepų a. 22, Švėkšna, LT-99383 Šilutės r. sav., juridinio asmens kodas 304726193, atstovaujama direktoriaus Laimono Vičiaus, veikiančio pagal įstaigos įstatus (toliau – ASPĮ 5),
IĮ V. Prielgausko šeimos gydytojo kabinetas, adresas Kuršių g. 2A, Kintai, LT-99358 Šilutės r. sav., juridinio asmens kodas 300124435, atstovaujamas vadovės Linaros Prielgauskienės, veikiančios pagal įstaigos įstatus (toliau – ASPĮ 6),
UAB V. Kvederienės moterų sveikatos centras, adresas Lietuvininkų g. 4B, LT-99184 Šilutė, juridinio asmens kodas 300671002, atstovaujamas direktorės Vidos Kvederienės, veikiančios pagal įstaigos įstatus (toliau – ASPĮ 7),
D. Steponkaus IĮ, adresas Lietuvininkų g. 20, LT-99179 Šilutė, juridinio asmens kodas 177324311, atstovaujama vadovo Dainiaus Valausko, veikiančio pagal įstaigos veiklos nuostatus (toliau – ASPĮ 8),
UAB „Affidea Lietuva“, adresas Savanorių pr. 184, LT-44150 Kaunas, juridinio asmens kodas 300542299, atstovaujama vadovo Vitalijaus Orlovo, veikiančio pagal įstaigos įstatus  (toliau – ASPĮ 9),
toliau visi kartu vadinami šalimis, sudarė šią bendradarbiavimo teikiant savivaldybėje sveikatos centro paslaugas (toliau – SSC paslaugos) sutartį (toliau – Sutartis). 

II SKYRIUS
SUTARTIES TIKSLAS IR OBJEKTAS

1. Sutarties tikslas – asmens sveikatos priežiūros paslaugų organizavimo gerinimas ir teikimo koordinavimas bendradarbiaujant tarpusavyje, siekiant savivaldybės gyventojams gerinti asmens sveikatos priežiūros paslaugų kokybę.
2. Sutarties šalys susitaria siekti Sutarties 1 punkte nurodyto tikslo, savivaldybės gyventojams šioje Sutartyje numatytomis sąlygomis teikdamos Lietuvos Respublikos sveikatos apsaugos ministro 2023 m. gegužės 22 d. įsakyme Nr. V-589 „Dėl Sveikatos centrui priskiriamų sveikatos priežiūros paslaugų teikimo organizavimo tvarkos aprašo patvirtinimo“ (toliau – Įsakymas) nurodytas SSC paslaugas:

2.1. VSB teikia šias SSC paslaugų sąrašo paslaugas:
	Eil. Nr.
	Paslauga
	Įsakymu patvirtinto Sveikatos centrui priskiriamų sveikatos priežiūros paslaugų teikimo organizavimo tvarkos aprašo punktas, kuriame nurodyta sutarta teikti paslauga.

	1.
	- Ankstyvosios intervencijos, skirtos nereguliariai vartojantiems psichoaktyviąsias medžiagas ar eksperimentuojantiems jomis jaunuoliams, vykdymas;
-Sveikatos stiprinimo programos tėvams „Neįtikėtini metai“ vykdymas;
-Sveikos mitybos ir maisto švaistymo mažinimas bei savitarnos stalo principo diegimo skatinimas;
-Traumų  ir sužalojimų prevencijos skatinimas mokyklose;
-Burnos higienos  užsiėmimų organizavimas tikslinėse grupėse;
-Pagalbos mokinių savirūpai organizavimas ugdymo įstaigose;
-Užkrečiamųjų ligų prevencijos skatinimas ir supratimo apie mikroorganizmų atsparumą antimikrobinėms medžiagoms didinimas;
-Sveikos gyvensenos viešinimas.
	16.16.1. savivaldybės teritorijoje esančiose ikimokyklinio ugdymo, bendrojo ugdymo mokyklose ir profesinio mokymo įstaigose pagal ikimokyklinio, priešmokyklinio, pradinio, pagrindinio ir vidurinio ugdymo programas ugdomų mokinių visuomenės sveikatos priežiūrą

	2.
	-Priklausomybių konsultantų paslaugų teikimo savivaldybėse organizavimas;
-Bazinių savižudybių prevencijos mokymų organizavimas savivaldybių gyventojams;
-Grupinės psichologinės gerovės paslaugos, kurių dalyviai:
1) demencija sergantieji ir jų globėjai, artimieji;
2) nusižudžiusieji ir mėginusių nusižudyti asmenų artimieji;
3) valgymo sutrikimus patiriantys asmenys ir jų artimieji;
4) tėvai (tėvystės įgūdžių stiprinimas, pogimdyvinės depresijos prevencija);
5) kiti gyventojai.
-Individualios psichologinės gerovės konsultacijos (6 konsultacijos 1 asmeniui);
-Išplėstinės metimo rūkyti pagalbos paslaugų (konsultavimo metimo rūkyti klausimais) teikimas;
-Gyventojų sveikos mitybos įgūdžių formavimas ir skatinimas;
-Traumų  ir sužalojimų prevencijos skatinimas bendruomenėse;
-Gyventojų  (iki 64 m. amžiaus) fizinio aktyvumo skatinimas;
-Vyresnio amžiaus žmonių (65 metų ir daugiau) fizinio aktyvumo skatinimas;
-Širdies ir kraujagyslių ligų ir cukrinio diabeto (toliau – ŠKLCD) rizikos grupių asmenų sveikatos stiprinimas ir šių ligų prevencija;
-Užkrečiamųjų ligų prevencijos skatinimas ir supratimo apie mikroorganizmų atsparumą antimikrobinėms medžiagoms didinimas;
-Sveikos gyvensenos viešinimas.
	16.16.2. visuomenės sveikatos stiprinimą

	3.
	Visuomenės sveikatos stebėsena vykdoma vadovaujantis Lietuvos Respublikos sveikatos apsaugos ministro 2003 m. rugpjūčio 11 d. įsakymo Nr. V-488 „Dėl bendrųjų savivaldybių visuomenės sveikatos stebėsenos nuostatų patvirtinimo“. 
Pateikiami pagrindiniai savivaldybės gyventojų sveikatą atspindintys rodikliai, jų dinamika ir jų pagrindu pateikiamos rekomendacijas bei prioritetines kryptys savivaldybei. 
Kitų visuomenės sveikatos stebėsenos programoje numatytų objektų stebėsena.
	16.16.3. visuomenės sveikatos stebėseną.






2.2. ASPĮ 1 teikia šias SSC paslaugų sąrašo paslaugas:
	Eil. Nr.
	Paslauga 
	Įsakymu patvirtinto tvarkos aprašo punktas, kurį atitinka paslauga

	1.
	Palaikomasis gydymas ir slauga
	16.5. Palaikomojo gydymo ir slaugos paslaugos

	2.
	Paliatyvioji pagalba (stacionarinės) 
	16.6. Paliatyviosios pagalbos (stacionarinės) paslaugos

	3.
	Antrinio lygio ambulatorinės specializuotos paslaugos: 
	16.7. Antrinio lygio ambulatorinės specializuotos paslaugos: 

	3.1.
	radiologija:
	16.7.1. radiologijos paslaugos:

	3.1.1
	rentgeno diagnostiniai tyrimai
	16.7.1.1. rentgeno diagnostikos tyrimai

	3.1.2.
	ultragarsiniai tyrimai 
	16.7.1.2. ultragarsiniai tyrimai (išskyrus galvos, širdies, kraujagyslių, raumenų ir sąnarių)

	3.2.
	vidaus ligų
	16.7.2. vidaus ligų paslaugos

	3.3.
	vaikų ligų
	16.7.3. vaikų ligų paslaugos

	3.4.
	akušerijos ir ginekologijos
	16.7.4. akušerijos ir ginekologijos paslaugos

	3.5.
	chirurgijos (arba abdominalinės chirurgijos) 
	16.7.5. chirurgijos (arba abdominalinės chirurgijos) paslaugos

	3.6.
	endoskopijos 
	16.7.7. endoskopijos paslaugos (fibroezofagogastroduodenoskopija, kolonoskopija) 

	3.7.
	kardiologijos 
	16.7.8. kardiologijos paslaugos (išskyrus perstemplinį elektrofiziologinį ištyrimą (stimuliacija) ir kraujagyslių standumo tyrimą)

	3.8.
	otorinolaringologijos 
	16.7.9. otorinolaringologijos paslaugos

	3.9.
	oftalmologijos 
	16.7.10. oftalmologijos paslaugos

	3.10.
	endokrinologijos 
	16.7.11. endokrinologijos paslaugos

	3.11.
	neurologijos 
	16.7.12. neurologijos paslaugos

	3.12.
	fizinės medicinos ir reabilitacijos gydytojo 
	16.7.13. fizinės medicinos ir reabilitacijos gydytojo paslaugos

	3.13.
	pradinės ambulatorinės medicininės reabilitacijos 
	16.7.14. pradinės ambulatorinės medicininės reabilitacijos paslaugos

	3.14.
	ambulatorinės vaikų raidos sutrikimų ankstyvosios reabilitacijos
	16.7.15. ambulatorinės vaikų raidos sutrikimų ankstyvosios reabilitacijos paslaugos („Vaiko raida A“ ir „Vaiko raida B“)

	3.15.
	dienos stacionaro paslaugos:
	16.8. Dienos stacionaro paslaugos:

	3.15.1.
	dienos stacionaro paslaugų I grupė 
	16.8.1. dienos stacionaro paslaugų I grupė (vaisto skyrimas infuzijos ir (ar) intratekaliai, ir (ar) inhaliacijos būdu, ir (ar) gydomosios procedūros atlikimas);
16.8.2. dienos stacionaro paslaugų IX grupė (kraujo komponentų transfuzija)

	3.16.
	skubiosios medicinos pagalbos 
	16.9. Skubiosios medicinos pagalbos paslaugos (būtinoji medicinos pagalba pagal šeimos gydytojo Lietuvos medicinos normoje nustatytą kompetenciją ir B1 tipo skubiosios medicinos pagalbos skyriuje teikiamos paslaugos, įskaitant stebėjimo paslaugas)

	3.17.
	vidaus ligų gydymo stacionarinės 
	16.12. Vidaus ligų gydymo stacionarinės paslaugos

	3.18.
	ambulatorinės chirurgijos 
	16.13. Ambulatorinės chirurgijos paslaugos (pagal gydytojų specialistų kompetenciją –dermatologijos ir plastinės procedūros, šlapimo sistemos procedūros, akies ir jos priklausinių procedūros, moters lyties organų procedūros, vyrų lyties organų procedūros, raumenų ir skeleto sistemos procedūros)

	3.19.
	dienos chirurgijos
	16.14. dienos chirurgijos paslaugos (I–IV grupės – raumenų ir skeleto sistemos procedūros, moters lyties organų procedūros, dermatologinės ir plastinės procedūros, virškinimo sistemos procedūros




2.3. ASPĮ 2 teikia šias SSC paslaugų sąrašo paslaugas:
	Eil. Nr.
	Paslauga
	Įsakymu patvirtinto tvarkos aprašo punktas, kurį atitinka paslauga

	1.
	Šeimos medicina
	16.1. Šeimos medicinos paslaugos

	2.
	Pirminė ambulatorinė odontologija
	16.3. Pirminės ambulatorinės odontologijos paslaugos

	3.
	Cukrinio diabeto slauga
	16.10. Cukrinio diabeto slaugos paslaugos

	4.
	Ambulatorinės ankstyvosios intervencijos besilaukiančioms šeimoms ir iki vaikui sueina 2 metai paslaugos (toliau – šeimų lankymo paslaugos)
* pradedamos teikti nuo 2025 m. gegužės 1 d.
	16.11. Ambulatorinės ankstyvosios intervencijos besilaukiančioms šeimoms ir iki vaikui sueina 2 metai paslaugos

	5.
	Ambulatorinės slaugos paslaugos namuose
	16.4. Ambulatorinės slaugos paslaugos namuose

	6.
	Ambulatorinė paliatyvioji pagalba
	16.6. Paliatyviosios pagalbos (ambulatorinės) paslaugos



2.4. ASPĮ 3 teikia šias SSC paslaugų sąrašo paslaugas:
	Eil. Nr.
	Paslauga
	Įsakymu patvirtinto tvarkos aprašo punktas, kurį atitinka paslauga

	1.
	Šeimos medicina
	16.1. Šeimos medicinos paslaugos

	2.
	Pirminė ambulatorinė psichikos sveikatos priežiūra
	16.2. Pirminės ambulatorinės psichikos sveikatos priežiūros paslaugos

	3.
	Psichiatrijos dienos stacionaras
* nuo 2024 m. liepos 1 d.
	16.8.3. Psichiatrijos dienos paslaugos

	4.
	Pirminė ambulatorinė odontologija
	16.3. Pirminės ambulatorinės odontologijos paslaugos

	5.
	Cukrinio diabeto slauga
	16.10. Cukrinio diabeto slaugos paslaugos

	6.
	Ambulatorinės ankstyvosios intervencijos besilaukiančioms šeimoms ir iki vaikui sueina 2 metai paslaugos (toliau – šeimų lankymo paslaugos)
* pradedamos teikti nuo 2025 m. gegužės 1 d.
	16.11. Ambulatorinės ankstyvosios intervencijos besilaukiančioms šeimoms ir iki vaikui sueina 2 metai paslaugos

	7.
	Ambulatorinės slaugos paslaugos namuose
	16.4. Ambulatorinės slaugos paslaugos namuose

	8.
	Ambulatorinė paliatyvioji pagalba
	16.6. Paliatyviosios pagalbos (ambulatorinės) paslaugos



2.5. ASPĮ 4 teikia šias SSC paslaugų sąrašo paslaugas:
	Eil. Nr.
	Paslauga
	Įsakymu patvirtinto tvarkos aprašo punktas, kurį atitinka paslauga

	1.
	Šeimos medicina
	16.1. Šeimos medicinos paslaugos

	2.
	Pirminė ambulatorinė odontologija
	16.3. Pirminės ambulatorinės odontologijos paslaugos

	3.
	Cukrinio diabeto slauga
	16.10. Cukrinio diabeto slaugos paslaugos

	4.
	Ambulatorinės ankstyvosios intervencijos besilaukiančioms šeimoms ir iki vaikui sueina 2 metai paslaugos (toliau – šeimų lankymo paslaugos)
* pradedamos teikti nuo 2025 m. gegužės 1 d.
	16.11. Ambulatorinės ankstyvosios intervencijos besilaukiančioms šeimoms ir iki vaikui sueina 2 metai paslaugos

	5.
	Ambulatorinės slaugos paslaugos namuose
	16.4. Ambulatorinės slaugos paslaugos namuose

	6.
	Ambulatorinė paliatyvi pagalba
	16.6. Paliatyviosios pagalbos (ambulatorinės) paslaugos


1. 
2. 
2.1. 
2.2. 
2.3. 
2.4. 
2.5. 

2.6. ASPĮ 5 teikia šias SSC paslaugų sąrašo paslaugas:
	Eil. Nr.
	Paslauga
	Įsakymu patvirtinto tvarkos aprašo punktas, kurį atitinka paslauga

	1.
	Šeimos medicina
	16.1. šeimos medicinos paslaugos

	3.
	Ambulatorinės ankstyvosios intervencijos besilaukiančioms šeimoms ir iki vaikui sueina 2 metai paslaugos (toliau – šeimų lankymo paslaugos)
* pradedamos teikti nuo 2025 m. gegužės 1 d.
	16.11. Ambulatorinės ankstyvosios intervencijos besilaukiančioms šeimoms ir iki vaikui sueina 2 metai paslaugos

	4.
	Ambulatorinės slaugos paslaugos namuose
	16.4. Ambulatorinės slaugos paslaugos namuose

	6.
	Fizinės medicinos ir reabilitacijos gydytojo paslaugos
	16.7.13. Fizinės medicinos ir reabilitacijos gydytojo paslaugos

	7.
	Pradinės ambulatorinės medicininės reabilitacijos paslaugos
	16.7.14. Pradinės ambulatorinės medicininės reabilitacijos paslaugos



2.6. ASPĮ 6 teikia šias SSC paslaugų sąrašo paslaugas:
	Eil. Nr.
	Paslauga
	Įsakymu patvirtinto tvarkos aprašo punktas, kurį atitinka paslauga

	1.
	Šeimos medicina
	16.1. Šeimos medicinos paslaugos

	2.
	Cukrinio diabeto slauga
	16.10. Cukrinio diabeto slaugos paslaugos

	3. 
	Ambulatorinės ankstyvosios intervencijos besilaukiančioms šeimoms ir iki vaikui sueina 2 metai paslaugos (toliau – šeimų lankymo paslaugos)
* pradedamos teikti nuo 2025 m. gegužės 1 d.
	16.11. Ambulatorinės ankstyvosios intervencijos besilaukiančioms šeimoms ir iki vaikui sueina 2 metai paslaugos



2.7. ASPĮ 7 teikia šias SSC paslaugų sąrašo paslaugas:
	[bookmark: _Hlk146876752]Eil. Nr.
	Paslauga
	Įsakymu patvirtinto tvarkos aprašo punktas, kurį atitinka paslauga

	1.
	Akušerijos ir ginekologijos
	16.7.4. Akušerijos ir ginekologijos paslaugos



2.8. ASPĮ 8 teikia šias SSC paslaugų sąrašo paslaugas:
	Eil. Nr.
	Paslauga
	Įsakymu patvirtinto tvarkos aprašo punktas, kurį atitinka paslauga

	1.
	Oftalmologijos
	16.7.10. Oftalmologijos paslaugos


2.7. 
2.8. 

2.9. ASPĮ 9 teikia šias SSC paslaugų sąrašo paslaugas:
	Eil. Nr.
	Paslauga
	Įsakymu patvirtinto tvarkos aprašo punktas, kurį atitinka paslauga

	1.
	Radiologijos paslaugos: rentgeno diagnostiniai tyrimai
	16.7.1.1. Rentgeno diagnostiniai tyrimai

	2.
	Akušerijos ir ginekologijos
	16.7.4. Akušerijos ir ginekologijos paslaugos

	3.
	Otorinolaringologijos
	16.7.9. Otorinolaringologijos paslaugos

	4.
	Neurologijos
	16.7.12. Neurologijos paslaugos



3. SSC paslaugų teikimą koordinuojančioji įstaiga yra VšĮ Šilutės pirminės sveikatos priežiūros centras (toliau – Koordinuojančioji įstaiga). 

III SKYRIUS
ŠALIŲ ĮSIPAREIGOJIMAI

4. Asmens sveikatos priežiūros paslaugas teikiančios Šalys įsipareigoja:
4.1. kiekvienoje Sutarties šalies įstaigoje paskirti darbuotoją (darbuotojus), atsakingus už SSC paslaugų teikimo procesų įdiegimą, palaikymą ir priežiūrą įstaigoje;
4.2. kiekvienoje Sutarties šalies įstaigoje už pacientų registraciją pas gydytoją paskirtas struktūrinis padalinys ir (ar) darbuotojas (darbuotojai) sveikatos centro pacientus įstaigos darbo laiku konsultuotų ir dėl SSC paslaugų sąraše nurodytų paslaugų gavimo per kuo trumpesnį laiką;
4.3. numatyti visoms Sutarties šalims suderintas SSC pacientų srautų valdymo ir (ar) paslaugų teikimo priemones, kad konkrečiam pacientui būtų užtikrintas vientisas (taikant žaliojo koridoriaus principą) visų reikiamų SSC paslaugų sąrašo paslaugų suteikimas per kuo trumpesnius terminus;
4.4. Sutarties šalies įstaigoje turėti paskirtus atsakingus darbuotojus, kurie į Sutarties šalies įstaigą SSC paslaugų sąraše nurodytų paslaugų gauti atvykusiam pacientui, esant paciento kreipimuisi, teisės aktų nustatyta tvarka organizuotų kuo sklandesnį paslaugų gavimą Sutarties šalies įstaigoje;
4.5. Darbo kodekso ir sveikatos priežiūros specialistų praktiką reglamentuojančių teisės aktų nustatyta tvarka leisti pasitelkti kitos įstaigos sveikatos priežiūros specialistus SSC paslaugoms teikti, kai dėl objektyvių aplinkybių (pandemijų ar kitų ekstremaliųjų situacijų ir (ar) karantino metu, taip pat jeigu tai, vadovaujantis Sutarties 5 punktu, numatyta Sutarties priede, kitų sveikatos priežiūros paslaugų teikimo metu kilusių sudėtingų situacijų atvejais) besikreipiančiajai įstaigai trūksta savų darbuotojų paslaugai suteikti;
4.6. sudaryti Sutarties šalių įstaigų atstovų koordinacinę darbo (į kurią deleguojamas kiekvienos įstaigos, esančios Sutarties šalimi, atstovas) grupę SSC paslaugų teikimui vadybiškai koordinuoti ir ne rečiau kaip keturis kartus per kalendorinius metus (kas ketvirtį) bendram Sutarties šalių įstaigų pasitarimui dėl SSC paslaugų teikimo užtikrinimo organizuoti;
4.7. Sutarties šalių įstaigų atstovų koordinacinė grupė turi stebėti pasiektų nustatytų sveikatos centro veiklos rodiklių reikšmes ir ne rečiau kaip kas ketvirtį organizuoti sveikatos centro pasitarimus dėl rodiklių įgyvendinimo ir paslaugų kokybės ir efektyvumo gerinimo sveikatos centre. Sveikatos centro gyventojų mirštamumo dėl miokardo infarkto ir išeminio insulto per 30 dienų nuo hospitalizacijos rodikliai įvertinami ir aptariami pasibaigus kalendoriniams metams. Aptariant sveikatos centro pasiektas veiklos rodiklių reikšmes privalo dalyvauti savivaldybės gydytojas;
4.8. atsižvelgiant į strateginiuose dokumentuose (plėtros programose, pažangos priemonių aprašymuose, įstaigų strateginiuose planuose ir kt.) teisės aktais patvirtintus rodiklius, sudaryti SSC paslaugas teikiančių įstaigų veiklos vertinimo rodiklių rinkinius, kuriais būtų prisidedama prie strateginiuose dokumentuose iškeltų tikslų ir uždavinių įgyvendinimo. Šiuose rinkiniuose nustatytų rodiklių stebėsena būtų vykdoma ir už rodiklių pasiekimą atsiskaitoma visuomenei ir Sutarties šalių įstaigų steigėjams (savininkams, dalininkams) kasmet; 
4.9. jei teikiant SSC paslaugas kyla neaiškumų dėl SSC paslaugų teikimo konkrečiam pacientui įgyvendinimo, galutinį (visoms Sutarties šalims privalomą) sprendimą priima Koordinuojančioji įstaiga. Šis Sutarties punktas netaikomas tais atvejais, kai Sutarties šalių įstaigų veiklos klausimai yra sprendžiami vadovaujantis įstatymuose ir Vyriausybės nutarimuose nustatytomis taisyklėmis;
4.10. keistis gerąja SSC paslaugų teikimo praktika;
4.11. Sutarties šalis privalo nedelsdama, bet ne vėliau kaip per 5 darbo dienas nuo atitinkamų aplinkybių atsiradimo momento, raštu informuoti kitas Sutarties šalis ir Koordinuojančiąją įstaigą, jei Sutarties šalis nebegali užtikrinti jai Sutartimi priskirtų teikti SSC paslaugų. Koordinuojančioji įstaiga privalo nedelsdama, bet ne vėliau kaip per 5 darbo dienas nuo dienos, kai aplinkybės tapo žinomos Koordinuojančiajai įstaigai, raštu informuoti savivaldybės merą, kad Sutarties šalis nebegali užtikrinti jai Sutartimi priskirtų teikti SSC paslaugų; 
4.12. kiti Sutarties šalių vadybiniai su SSC paslaugų teikimu susiję įsipareigojimai. 
5. Šios Sutarties 4 punkte nurodomi Sutarties šalių įstaigų įsipareigojimai gali būti detalizuojami prie Sutarties pridedamuose prieduose ir yra laikomi neatskiriama Sutarties dalimi.
6. VSB, teikdamas SSC paslaugas, įsipareigoja:
6.1. informuoti Sutarties šalis apie pacientui ir pacientų grupėms teikiamas visuomenės sveikatos priežiūros paslauga;
6.2. organizuoti sveikatos stiprinimo prevencinių programų vykdymą;
6.3. organizuoti visuomenės sveikatos stiprinimo paslaugų teikimą.

IV SKYRIUS
ŠALIŲ ATSAKOMYBĖ

7. Šalys atsakingos už paciento duomenų tvarkymą vadovaujantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – BDAR) ir Lietuvos Respublikos asmens duomenų teisinės apsaugos įstatymo reikalavimais.
8. Šalis, nesilaikanti, nevykdanti šios Sutarties sąlygų ar jas netinkamai vykdanti arba trukdanti kitai šaliai vykdyti savo įsipareigojimus pagal šią Sutartį, privalo visiškai atlyginti kitai šaliai dėl to susidariusius nuostolius.
9. Sutarties nuostatos neapriboja paciento teisių, numatytų Lietuvos Respublikos pacientų teisių ir žalos sveikatai atlyginimo įstatyme.

V SKYRIUS
KONFIDENCIALUMAS IR PACIENTŲ ASMENS DUOMENŲ APSAUGA

10. Informacija apie pacientus, kuri suteikta ir yra naudojama laikantis šia Sutartimi prisiimtų įsipareigojimų, gali būti naudojama tik šioje Sutartyje numatytų įsipareigojimų vykdymui bei asmens ir visuomenės sveikatos priežiūros paslaugų teikimui.
11. Šalys įsipareigoja neatskleisti informacijos apie pacientą, išskyrus atvejus, nurodytus Sutarties 4 punkte, ir kai šalys privalo atskleisti informaciją atitinkamoms institucijoms ar asmenims, kaip to reikalauja Lietuvos Respublikos teisės aktai.
12. Šalys patvirtina, kad savo veikloje laikosi BDAR ir kitų norminių teisės aktų, reglamentuojančių asmens duomenų tvarkymą.
13. Šalys patvirtina, kad šioje Sutartyje numatytu tikslu ir apimtimi turi teisę tvarkyti asmens duomenis, įskaitant ir duomenis apie pacientų sveikatą. Šalys užtikrina asmens duomenų, gautų vykdant šią Sutartį, saugumą, tretiesiems asmenims minėti duomenys negali būti atskleisti be paciento sutikimo, išskyrus Lietuvos Respublikos įstatymų ir kitų teisės aktų nustatytus atvejus.
14. Šalys atsako už neteisėtą duomenų apie paciento sveikatą naudojimą Lietuvos Respublikos įstatymų ir kitų teisės aktų nustatyta tvarka.

VI SKYRIUS
NENUGALIMA JĖGA (FORCE MAJEURE)

15. Šalis gali būti visiškai ar iš dalies atleidžiama nuo atsakomybės dėl ypatingų ir neišvengiamų aplinkybių – nenugalimos jėgos (force majeure), nustatytos ir jas patyrusios šalies įrodytos pagal Lietuvos Respublikos civilinį kodeksą ir Lietuvos Respublikos Vyriausybės 1996 m. liepos 15 d. nutarimą Nr. 840 „Dėl Atleidimo nuo atsakomybės, esant nenugalimos jėgos (force majeure) aplinkybėms, taisyklių tvirtinimo“, jeigu šalis nedelsdama pranešė kitai Šaliai apie kliūtį bei jos poveikį įsipareigojimų vykdymui. Nenugalima jėga (force majeure) – tai nepaprastos aplinkybės, kurių negalima nei numatyti, nei išvengti
16. Nenugalima jėga (force majeure) nelaikomos šalies veiklai turėjusios įtakos aplinkybės, į kurių galimybę Šalys, sudarydamos Sutartį, atsižvelgė, t. y. Lietuvoje, jos ūkyje pasitaikančios aplinkybės, sąlygos, valstybės ar savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje Sutarties sudarymo metu yra tikėtinos. Nenugalima jėga (force majeure) taip pat nelaikoma tai, kad rinkoje nėra reikalingų prievolei vykdyti prekių, Šalis neturi reikiamų finansinių išteklių arba Šalies kontrahentai pažeidžia savo prievoles.
17. Sutartis baigiasi kitos šalies reikalavimu, kai ją įvykdyti kitai šaliai neįmanoma dėl nenugalimos jėgos (force majeure) arba vykdymas turi būti atidėtas ilgiau nei 6 (šešis) mėnesius dėl nenugalimos jėgos (force majeure), už kurią šalis neatsako.
18. Esant nenugalimai jėgai (force majeure) arba kitoms aplinkybėms (pagal Lietuvos Respublikos Vyriausybės 1996 liepos 15 d. nutarimą Nr. 840), kurios nepriklauso nuo Sutarties šalių valios, šalys privalo nedelsdamos, bet ne vėliau kaip per 3 kalendorines dienas apie tai viena kitą informuoti raštu. Jei šalys viena kitos neinformuoja, laikoma, kad tokių aplinkybių nebuvo ir šalis, laiku nepranešusi apie neįveikiamos jėgos aplinkybes, tampa atsakinga už nuostolių, kurių galima buvo išvengti, atlyginimą kitai šaliai.

VII SKYRIUS
SUTARTIES GALIOJIMAS IR VYKDYMAS

19. Sutartis gali būti pasirašoma, kai yra įvykdytos Įsakymu patvirtinto Sveikatos centrui priskiriamų sveikatos priežiūros paslaugų teikimo organizavimo tvarkos aprašo 7 ir 14 punktuose nurodytos sąlygos.
20. Sutartis įsigalioja nuo kitos darbo dienos, kai ją pasirašo visos Sutarties šalys, ir galioja penkerius metus nuo Sutarties įsigaliojimo. Sutarties pakeitimai įsigalioja nuo kitos darbo dienos, kai Sutarties pakeitimą pasirašo visos Sutarties šalys. Pasirašytos Sutarties (jos pakeitimo) kopija pateikiama savivaldybės merui. 
21. Vienašališkas Sutarties nutraukimas:
21.1. Kita (-os) Sutarties šalis (-ys) turi informuoti Koordinuojančiąją įstaigą, jei Sutarties šalis (-ys) nevykdo Sutarties ar ją netinkamai vykdo. Koordinuojančioji įstaiga, gavusi šią informaciją, Sutarties nevykdančią (-ias) (netinkamai vykdančią (-ias) Sutarties šalį (-is) turi raštu informuoti apie Sutarties nevykdymą (netinkamą vykdymą) ir duoti jai 30 kalendorinių dienų paaiškinimams dėl Sutarties nevykdymo (netinkamo vykdymo) priežasčių pateikti bei Sutarties vykdymo pažeidimams ištaisyti ir Sutarties vykdymui išsaugoti. Jei Sutarties nevykdanti (netinkamai vykdanti) šalis per 30 kalendorinių dienų nepašalina Sutarties nevykdymo (netinkamo vykdymo) priežasčių, Sutarties šalys vienašališkai su Sutarties nevykdančia (netinkamai vykdančia) šalimi gali nutraukti Sutartį. Sutarties nutraukimas su Sutarties nevykdančia (netinkamai vykdančia) šalimi neturi įtakos Sutarties galiojimui kitoms Sutarties šalims, jei likusios Sutarties šalys gali užtikrinti visų privalomų SSC paslaugų teikimą. Šio Sutarties papunkčio atveju Sutarties šalims taip pat taikomos Įsakymu patvirtinto Sveikatos centrui priskiriamų sveikatos priežiūros paslaugų teikimo organizavimo tvarkos aprašo 14 punkto nuostatos dėl sutarties keitimo sąlygų.  Apie su Sutarties šalimi pagal šį Sutarties papunktį vienašališkai nutrauktą Sutartį savivaldybės merą raštu privalo informuoti Koordinuojančioji įstaiga;
21.2. Sutarties šalis (LNSS asmens sveikatos priežiūros įstaiga, kurios savininkas (dalininkas) nėra valstybė ar savivaldybė), norėdama nebedalyvauti sveikatos centro veikloje, apie vienašalį Sutarties nutraukimą kitoms Sutartiems šalims ir Koordinuojančiai įstaigai privalo pranešti ne vėliau kaip prieš 90  kalendorinių dienų. 
22. Sutarties keitimas vykdomas laikantis Sveikatos centrui priskiriamų sveikatos priežiūros paslaugų teikimo organizavimo tvarkos aprašo 14 punkte nustatytų sąlygų. 
23. Pakeitus Sutartį, pasirašytos Sutarties kopija pateikiama savivaldybės merui.
24. Sutartis savaime netenka galios po 90 (devyniasdešimt) kalendorinių dienų nuo to momento, kai Sutarties šalys bendrai nebegali užtikrinti visų privalomų SSC paslaugų teikimo ir per 90 (devyniasdešimt) kalendorinių dienų Įsakymo patvirtinto aprašo nustatyta tvarka prie Sutarties vykdymo neprisijungė trūkstamas SSC paslaugas galinti teikti šalis. 
25. Sutarties galiojimo pasibaigimas neatleidžia šalių, nesilaikiusių, nevykdžiusių šios Sutarties sąlygų ar netinkamai jas vykdžiusių arba trukdžiusių kitai šaliai vykdyti savo įsipareigojimus pagal šią Sutartį, nuo susidariusių nuostolių kitai Sutarties šaliai atlyginimo.

VIII SKYRIUS
KITOS NUOSTATOS

26. Sutartis sudaryta vadovaujantis Lietuvos Respublikos teisės aktais. Sutartis ir atskiros jos nuostatos turi būti aiškinamos vadovaujantis Lietuvos Respublikos teisės aktais.
27. Pasikeitus šalių rekvizitams ir (ar) kitiems duomenims, šalys privalo per 3 (tris) kalendorines dienas nuo jų pasikeitimo momento apie tai pranešti raštu viena kitai.
28. Sutartyje neaptartus klausimus reglamentuoja Lietuvos Respublikos civilinio kodekso nuostatos.
29. Visi ginčai, kilę iš šios Sutarties, sprendžiami derybų keliu. Šalims nesusitarus geruoju, ginčas gali būti perduotas nagrinėti teismui Lietuvos Respublikos įstatymų nustatyta tvarka.
30. Sutartis sudaryta lietuvių kalba, egzemplioriais, turinčiais vienodą juridinę galią, po vieną kiekvienai Sutarties šaliai. 

(VSB pavadinimas, įmonės kodas)

(VSB vadovo (ar kito įgalioto asmens, vardas pavardė, parašas)

